**Здравно-консултативен център за майчино и детско здраве (ЗКЦМДЗ)**

**към** **МОБАЛ  „Д-р Стефан Черкезов“ АД гр. Велико Търново**

От услугите на центъра, които са напълно безплатни,  могат да се възползват родилки и бременни жени с патология на бременността, деца с увреждания и с хронични заболявания,  недоносени деца, както и техните родители.

В центъра се извършват:

* психологическо консултиране и подкрепа на деца с увреждания, с хронични заболявания, недоносени деца и техните родители, бременни и родилки, хоспитализирани в болницата;
* специализирани консултации от медицински и немедицински специалисти (лекари, психолог и социален работник) на деца с увреждания, деца с хронични заболявания и недоносени деца, по искане от личния лекар на детето или от лекар-специалист от извънболничната помощ, наблюдаващ детето, след изчерпване на диагностично-терапевтичните възможности в извънболничната помощ за дейностите в обхвата на задължителното здравно осигуряване;
* специализирани консултации на бременни жени с патология на бременността и при заболявания възникнали по време на бременността, в т.ч. допълнителен преглед от специалист по АГ, (освен прегледа по реда на *чл. 7, ал.2, т.1 от Наредба  № 26/14.06.2007г.),* по искане от личния лекар или от лекар-специалист от извънболничната помощ;
* осъществяване на допълнителни консултации от лекари – специалисти по акушерство и гинекология, *за предоставяне на акушерска помощ на здравно неосигурени жени по искане от личните лекари;*
* *информация за извършване на безплатни генетични изследвания на бременни жени, извън обхвата на задължителното здравно осигуряване;*
* по преценка на специалистите, ще се извършват и домашни посещения на недоносени деца до 1 година и на деца с увреждания и хронични заболявания.

Здравно-консултативния център за майчино и детско здраве се намира в Стационарния блок на болницата, База 1 (нова болница), ул. „Ниш“ №1, етаж 8-ми (фоае) и в него работят:

* Координатор  – м.ф. Пенчо Петков;
* психолог – Биляна Миланова;
* социален работник – Мария Нешева.

Запитвания и заявки за консултативни прегледи се приемат всеки работен ден от 8:00 до 12:00 и от 12:30 до 16:30 часа на електронен адрес: **zkcmdz\_vt@abv.bg****.** и на телефон **0884 929238**.

**Здравно-консултативен център за майчино и детско здраве (ЗКЦМДЗ) към МОБАЛ „Д-р Стефан Черкезов“ АД гр. Велико Търново предлага:**

**Специализирани консултации на бременни и деца, граждани на Украйна, потърсили закрила на територията на Република България.**

**ГРАФИК**

|  |
| --- |
| **от ПОНЕДЕЛНИК до ПЕТЪК** |
| **ПСИХОЛОГ** | **14:00 - 16:00 ч.** |
| **СОЦ. РАБОТНИК** | **13:30 - 16:30 ч.** |
| **К-Т ПО ДЕТСКИ БОЛЕСТИ** | **11:00 - 12:30 ч.** |
| **АГ КАБИНЕТ** | **14:30 - 18:30 ч.** |

Всички прегледи ще се извършват след **предварително записване** в ЗКЦМДЗ на телефон:

КООРДИНАТОР 0884 929238 ;

ПСИХОЛОГ 0884 414041

или в ПРИЕМЕН КАБИНЕТ - МОБАЛ „Д-Р СТЕФАН ЧЕРКЕЗОВ“ АД, ет. 8.

**ДОМАШНИТЕ ПОСЕЩЕНИЯ** се организират от координатора по предварително изготвен график, с транспорт на лечебното заведение.